2.pielikums

**DARBA UZDEVUMS**

***Būvuzraudzības veikšanai***

**Objekta nosaukums:** Būvkonstrukciju, telpu apdares un inženiertīklu atjaunošana/ierīkošana Daugavpils logopēdiskās internātpamatskolas ēdnīcas ēkā

**Objekta adrese:** Abavas iela 1, Daugavpils.

**Pasūtītājs:** Daugavpils pilsētas Izglītības pārvalde.

1. **Veicamie darbi saskaņā ar izstrādāto būvprojektu:**

Būvobjekta “Būvkonstrukciju, telpu apdares un inženiertīklu atjaunošana/ierīkošana Daugavpils logopēdiskās internātpamatskolas ēdnīcas ēkā” (turpmāk – Būvobjekta) būvuzraudzība.

1. **darba uzdevums**
   1. Izpildītājam jāveic būvuzraudzība pamatojoties uz:

* Būvniecības likums;
* Ministru kabineta 2014.gada 19.augusta noteikumi Nr.500“Vispārīgie būvnoteikumi”;
* Ministru kabineta 2014.gada 2.septembra noteikumi Nr.529 “Ēku būvnoteikumi”;
* Ministru kabineta noteikumiem Nr.92 “Darba aizsardzības prasības, veicot būvdarbus” un ievērojot citus Latvijas Republikā spēkā esošos normatīvos aktus un standartus.
  1. Iepazīties ar būvprojekta dokumentāciju, ar darbu veikšanas projektu un uzraudzīt tā izpildi atbilstoši darbu veikšanas projektā noteiktajiem termiņiem un kvalitātei.
  2. Izpildītājam jānodrošina pietiekams skaits kvalificētu darbinieku būvdarbu līgumā paredzēto būvdarbu būvuzraudzības veikšanai:
     1. Ēku būvdarbu būvuzraudzība;
     2. Ūdensapgādes un kanalizācijas sistēmu būvdarbu būvuzraudzība;
     3. Siltumapgādes un ventilācijas sistēmu būvdarbu būvuzraudzība;
     4. Elektroietaišu līdz 1 kV izbūves darbu būvuzraudzība;
     5. Elektronisko sakaru sistēmu un tīklu būvdarbu būvuzraudzība.

*Slimības, komandējuma u.c. līdzīgos gadījumos operatīvas darbības nodrošināšanai Izpildītājam jāparedz līdzvērtīgi aizvietotāji Uzraudzībā piesaistītajiem darbiniekiem*.

*Speciālists ar atbilstošu pieredzi un kvalifikāciju ir tiesīgs veikt vairāku šajā punktā minēto speciālistu pienākumus.*

* 1. Veikt būvuzraudzību autoruzraudzības kārtībā izstrādātajiem tehniskajiem risinājumiem.
  2. Piedalīties iknedēļas būvsapulcēs, kurās piedalās būvniecības procesā iesaistītie dalībnieki, ja vien puses nevienojas par citu būvsapulču sasaukšanas kārtību. Nepieciešamības gadījumā, sasaukt ārkārtas būvsapulci, pirms tam laicīgi paziņojot par to būvuzņēmējam un citām iesaistītajām pusēm.
  3. Piedalīties klātienē Būvniecības valsts kontroles biroja būvobjekta pārbaudēs.
  4. Kontrolēt būvdarbu kalendārā grafika ievērošanu un būvdarbu izpildes gaitu, nekavējoties informējot pasūtītāju par būvniecības procesa dalībnieku pieļautajiem pārkāpumiem un atkāpēm no projekta un kalendārā grafika.
  5. Veikt būvobjekta regulāru pārbaudi, darba izpildes pieņemšanu, saskaņojot un pārbaudot izpildīto darbu apjomus.
  6. Piedalīties būvkonstrukciju, segto darbu un citu izpildīto būvdarbu pieņemšanā.
  7. Apturēt būvdarbus būvobjektā LR normatīvajos aktos paredzētajos gadījumos un, ja tiek konstatēti pārkāpumi, kas saistīti ar būvdarbu līguma nosacījumu neievērošanu.
  8. Izdarīt ierakstus būvdarbu žurnālā par būvobjekta pārbaudēs konstatētiem trūkumiem.
  9. Ievērot darba drošības koordinatora norādījumus, bet pārkāpumu gadījumā informēt darba drošības koordinatoru un pasūtītāju par tiem.
  10. Sniegt būvuzņēmējam norādījumus par izpildītā darba kvalitāti un defektu novēršanu.
  11. Būvobjektā jāatrodas regulāri, bet ne mazāk kā 10 (desmit) stundas nedēļā. Papildus tam, nepieciešamības gadījumā, būvobjektā jāierodas ne ilgāk kā 2 stundu laikā pēc pasūtītāja pieprasījuma.
  12. Sekot līdzi autoruzraudzības procesam, piedalīties iespējamo projekta risinājumu izmaiņu un/vai iespējamo neparedzēto būvdarbu izvērtēšanā, sagatavot šiem jautājumiem ieteikumus un komentārus, par tiem informēt un konsultēt pasūtītāju.
  13. Kontrolēt būvniecības gaitu objektos, lai savlaicīgi konstatētu nekvalitatīvi veiktus darbus, vai nekvalitatīvu materiālu pielietojumu, kā arī pārbaudīt būvdarbos izmantojamo būvizstrādājumu atbilstības deklarācijas un tehniskās pases, kā arī būvizstrādājumu atbilstību tehniskajai dokumentācijai.
  14. Piedalīties būvuzņēmēja kvalitātes pārbaudēs un veic savas pārbaudes, lietojot ātrdarbīgas iekārtas un instrumentus. Pieņemt tikai tos darbus, kas izpildīti atbilstoši tehniskajai dokumentācijai un normatīvajos aktos noteiktajām prasībām.
  15. Kontrolēt savlaicīgo datu ievadīšanu būvniecības informācijas sistēmā (BIS).
  16. Nekavējoties izziņot strādājošo evakuāciju no būvlaukuma, ja būvlaukumā konstatētas bīstamas konstrukciju deformācijas vai sabrukšanas pazīmes vai tieši ugunsgrēka izcelšanās vai eksplozijas draudi, un paziņot par to pasūtītājam, būvvaldei, kā arī, ja nepieciešams, izsaukt Valsts ugunsdzēsības un glābšanas dienesta un citu speciālo dienestu pārstāvjus normatīvajos aktos noteiktajā kārtībā.
  17. Koordinē rīkojumus un darbības ar atbildīgo būvdarbu vadītāju.
  18. Jānodrošina nepārtraukta būvniecības procesa uzraudzība, t.sk. būvuzraudzība jāveic, kad vien tiek veikti būvdarbi. Ja nepieciešams, būvuzraudzība jāveic arī ārpus normālā darba laika un brīvdienās.
  19. Savlaicīgi rakstiski jābrīdina pasūtītāju, ja būvdarbu veikšanai nepieciešama pasūtītāja rīcība.
  20. Būvuzraugam jāveic arī citas nepieciešamās darbības, kas pēc būtības un atbilstoši spēkā esošajiem normatīvajiem aktiem ir būvuzrauga pienākums.
  21. Piedalīties komisijas darbā, kura pieņem būvobjektus ekspluatācijā.

1. **Būvuzraudzības plāns**
   1. Izpildītājs sagatavo būvuzraudzības plānu saskaņā ar MK noteikumu Nr.500 „Vispārīgie būvnoteikumi” prasībām.
2. **Atskaites**
   1. Izpildītājs līdz katra mēneša 5.datumam sagatavo un iesniedz pasūtītājam būvuzraudzības ikmēneša atskaites, tajās ziņojot par iepriekšējā mēneša būvdarbu gaitu, objektā paveiktajiem darbiem, būvdarbu laika grafika ievērošanu, kā arī pievienojot fotofiksācijas. Izpildītājs līdz katra mēneša 5.datumam sagatavo un iesniedz Pasūtītājam būvuzraudzības grupas Darba laika uzskaites tabeli.
   2. Būvuzraudzības pabeigšanas atskaiti izpildītājs iesniedz 15 dienu laikā pēc būvdarbu pabeigšanas un tajā ietilpst:

* atskaite par būvuzrauga iepriekšējā periodā un pavisam kopā veiktajiem būvdarbiem;
* akts par būvobjekta izpilddokumentācijas pieņemšanu;
* akts par paveikto būvuzraudzību un rēķins.
  1. Atskaites jāiesniedz papīra formātā un elektroniskā formātā

**Piezīme:**

**Norēķins par būvuzraudzību pilnā apjomā tiks veikts pēc atzīmes par būvdarbu pabeigšanu saņemšanas BIS sistēmā.**

**Sastādīja:** V.Kalniņš

**Saskaņots:**